Ҡарабаш (Татарстан)

Ҡарабаш — Рәсәй Федерацияһының Татарстан Республикаһы Бөгөлмә районының ҡала тибындағы ҡасаба. Әлмәт (Әлмәт-Бөгөлмә-Лениногорск) ҡала полиүҙәк агломерацияһына инә.

 География 
Ауыл Зәй һәм Дала Зәйе йылғалары буйында, Бөгөлмә ҡалаһынан төньяҡ-көнбайыштараҡ 27 км алыҫлыҡта урынлашҡанТатарская энциклопедия..

 Тарих 

Ҡарабаш — юрмый ырыуы башҡорттарының һәм типтәрҙәрҙең ауылы. 1748 йылдан билдәле. Ырымбур губернаһы Бөгөлмә өйәҙенә ҡарай. 1850 йылда Бөгөлмә өйәҙе Һамар губернаһына инә. 1866 йылда ырыу улустары бөтөрөлгәс, ауыл Ҡаратай улусы составына керә.

ХХ быуат башында ауылда почта станцияһы, 2 мәсет, 2 һыу тирмәне теркәлгән.

1920 йылда ауыл яңы ойошторолған Татар АССР-ының Бөгөлмә кантоны составына керә. 1930 йылдан — Әлмәт районы, 1935 йылдан — Яңы Песмән районы, 1955 йылдан — Лениногорск районы, 1959 йылдан — Бөгөлмә районы составында була.

 Халҡы 
1816 йылда ауылда 41 башҡорт; 1834 йылда — 63 башҡорт һәм 185 типтәр; 1859 йылда — 1317 ҡаҙна крәҫтиәне һәм башҡорт йәшәй.

 Иҡтисад 
 НГДУ Лениногорскнефть
 ТМС-Групп
 «Управляющая компания „Система-Сервис“»
 Татинтек
 Ҡарабаш ГЭС-ы

 Мәҙәниәт һәм мәғариф 
Ҡасабала 2 урта мәктәп, 3 балалар баҡсаһы, мәҙәниәт йорто, китапхана, спорт комплексы, ял базаһы, 2 мәсет бар.

 Иҫкәрмәләр 

 Һылтанмалар 


Категория:Татарстандың ҡала тибындағы ҡасабалары
Категория:Бөгөлмә районы тораҡ пункттары